Euphausiacea
Euphausiacea sunt minima crustacea, permulta marina quasi caridea animalia invertebrata, gravissimae zooplanctonis corporis compages, praecipue victus mysticetorum, mantarum, rhincodontidarum, Lobodontium carcinophagorum, aliorum pinnipediorum, et nonnullarum specierum avium maritimorum, qui paene solum eis vescuntur. Krill, eorum nomen in multis linguis, est vox Norvegica quae 'examen (piscis)' significat, etiam aliis piscium speciebus tributa.

Euphausiacea omnes orbis terrarum oceanos habitant. In Oceano Meridionali, una species, Euphausia superba, biomassam plus quam 500 milliona tonnarum componit, circiter bis tantum biomassam hominum.

Piscatus Euphausiaceorum commercii in Oceano Australi et in aquis circum Iaponiam efficitur.

Taxinomia
Ordo Euphausiacea diffinditur in duo familias, quarum Bentheuphausiidis est solum una species, Bentheuphausia amblyops, animal bathypelagicum, quod aquas profundas sub 1000 m (3300 pedum) habitat; veterrimum omnium euphausiaceorum viventium habetur. Alia familia, Euphausiidae, decem continet genera, in summa octoginta quinque species, quarum genus Euphausia est maximum, triginta unam species habens. Clarissimae, praecipue propter piscatum commercii, sunt Euphausia pacifica, Euphausia superba, et Meganyctiphanes norvegica.

Notae

Bibliographia
 Boden, Brian P., Martin W. Johnson, et Edward Brinton. 1955.  "Euphausiacea (Crustacea) of the North Pacific." Bulletin of the Scripps Institution of Oceanography 6 (8).
 Brinton, Edward. 1975. "Euphausiids of Southeast Asian waters." Naga Report 4(5). La Jolla: University of California, Scripps Institution of Oceanography.
 Conway, D. V. P., R. G. White, J. Hugues-Dit-Ciles, C. P. Galienne, D. B. Robins. 2003. "Guide to the Coastal and Surface Zooplankton of the South-Western Indian Ocean." Order Euphausiacea, Occasional Publication of the Marine Biological Association of the United Kingdom 15, Plymouth, UK.
 Everson, I., ed. 2000. Krill: Biology, Ecology and Fisheries. Oxford, Blackwell Science. ISBN 0-632-05565-0.
 Mauchline, J. 1971. "Euphausiacea: Adults." Conseil International pour l'Exploration de la Mer. Fasciculus PDF, 2 Mb.
 Mauchline, J. 1971. "Euphausiacea: Larvae." Conseil International pour l'Exploration de la Mer. Fasciculus PDF, 3 Mb.
 Tett, P. 2005. "The Biology of Euphausiids." Notae ex 2003 cursu in biologia marina, Napier University.
 Tett, P. 2005. Bioluminescence. Notae ex editione 1999/2000 eiusdem cursus.

Nexus externi

 Webcam of Krill Aquarium at Australian Antarctic Division
 Vires Antarcticae, animatio a Lisa Roberts facta

Crustacea commercii
Crustacea edulia
Malacostraca
Taxa Dana
Taxa 1852